L 4/16 Jurnalul Oficial al Uniunii Europene 7.1.2012 DECIZIA CONSILIULUI din 14 decembrie 2011 de stabilire a poziției care urmează a fi adoptată de către Uniunea Europeană în cadrul Conferinței ministeriale a Organizației Mondiale a Comerţului în ceea ce priveşte o cerere de derogare în vederea acordării unui tratament preferențial serviciilor și prestatorilor de servicii din țările cel mai puțin dezvoltate (2012/8JUE) CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 91, articolul 100 și articolul 207 alineatul (4) primul paragraf, coroborate cu articolul 218 alineatul (9), având în vedere propunerea Comisiei Europene, întrucât: (1) Articolul IX din Acordul de la Marrakech de instituire a Organizaţiei Mondiale a Comerţului (OMC) stabileşte procedurile pentru acordarea derogărilor referitoare la acordurile comerciale multilaterale cuprinse în anexele 1A, 1B sau 1C la acordul respectiv şi în anexele acestora. (2) S-a solicitat o derogare prin care membrii OMC ar fi în măsură să acorde un tratament preferențial serviciilor și prestatorilor de servicii din țările cel mai puțin dezvoltate, fără a acorda același tratament serviciilor şi prestatorilor de servicii similari din toate celelalte țări membre ale OMC, derogând, în mod excepțional, de la obligația care decurge din articolul II alineatul (1) din Acordul General privind Comerţul cu Servicii. (3) Este în interesul Uniunii Europene să sprijine această cerere de derogare și, astfel, să încheie o parte din nego- cierile privind serviciile din Agenda de dezvoltare de la Doha, care prezintă un interes deosebit pentru ţările membre cel mai puțin dezvoltate, ADOPTĂ PREZENTA DECIZIE: Articolul 1 Poziţia Uniunii în cadrul Conferinței ministeriale a OMC constă în sprijinirea cererii de derogare depuse în temeiul articolului IX alineatul (3) din Acordul de la Marrakech de instituire a Organizației Mondiale a Comerţului vizând să permită membrilor OMC acordarea unui tratament preferențial servi- ciilor și prestatorilor de servicii din țările cel mai puţin dezvoltate. Articolul 2 Prezenta decizie intră în vigoare la data adoptării. Adoptată la Geneva, 14 decembrie 2011. Pentru Consiliu Președintele M. NOGAJ